Tasekla taqbaylit tettwassen s timawit, asenqed aseklan yessasmel anagraw n tewsatin-ines tiseklanin γef sin n lesnaf. Amezwaru d anagraw n tsekla tamensayt, ibedd γef timawit, yebḍa ula d netta γef kraḍ n tewsatin d tigejdanin : tamezwarut d tasrit talla deg-s tmacahut, taneqqist, taqsiṭ, … Tis snat d tamedyazt, tejmeɛ deg-s akk tiwsatin yebnan γef talγa n tmedyazt i d-yettawi wumdan s wudem n timawit tamsarin, deg tegnatin n tmenna i ten-iwulmen, ad d-nebder deg umedya, adekker, tibuγarin, azuzen, aḥiḥa, …Tis kraḍ d tawsit i ijemlen talγiwin tiwezlanin bḥal inzan, innan, timseɛraq, …Ma yella d anagraw wis sin d anagraw n tsekla tatrart, ula d netta yebḍa am umezwaru-nni γef tlata lesnaf, amezwaru d tasrit, yella deg-s wungal, tullist akked umezgun. Tawsit tis snat, ula dagi d tamedyazt, tegrew deg-s tamedyazt yettwarun akked tmedyazt yettwacnan, ma yella d tawsit taneggarut d tin n talγiwin tiwezlanin.